JayJayThrowThrow/commonwealth-wiki-mix huggingface dataset:
ನಟ್ ಹ್ಯಾಮ್ಸನ್

'Knut Hamsun'

’ನಾರ್ವೆ’ ದೇಶದ ಆಧುನಿಕ ಸಾಹಿತ್ಯದ ಜನಕನೆಂದು ಹೆಸರು ಪಡೆದ, ಸಾಹಿತಿ, ನಟ್ ೧೯೨೦ ರಲ್ಲಿ ’ನೋಬೆಲ್ ಸಾಹಿತ್ಯ ಪ್ರಶಸ್ತಿ ವಿಜೇತ’ ರಾದರು. ಸಾಹಿತ್ಯ, ಮೀಮಾಂಸೆ, ನಾಟಕ, ಕತೆ, ಕಾದಂಬರಿಗಳನ್ನು ಬರೆದಿದ್ದಾರೆ. ಇವರ ನಿಜವಾದ ನಾಮಧೇಯ, ’ನಡ್ ಪೆಡರ್ಸನ್’, ಎಂದಾಗಿತ್ತು. ನಟ್ ಬರೆದ ಎರಡು ಕಾದಂಬರಿಗಳು 'Hunger' ಮತ್ತು 'Growth of the Soil,' ಇಂದಿಗೂ ಓದುಗರಿಗೆ ಪ್ರಿಯವಾಗಿದೆ.
'ನಟ್ ಹ್ಯಾಮ್ಸನ್'ರ ಬಾಲ್ಯ

'ನಟ್ ಹ್ಯಾಮ್ಸನ್' ಬಹಳ ಬಡ ಕುಟುಂಬದಲ್ಲಿ ’ದರ್ಜಿಯೊಬ್ಬನ ಮಗನಾಗಿ’, ಜನಿಸಿದರು. ವಿದ್ಯಾಭ್ಯಾಸ ಮುಂದುವರೆಸಲೂ ಆರ್ಥಿಕ ನೆರವಿಲ್ಲದೆ, ತಮ್ಮ ೧೭ ನೇ ವಯಸ್ಸಿನಲ್ಲಿ, ’ಹಗ್ಗ ತಯಾರಿಸುವ ಕಾರ್ಖಾನೆ’ ಯೊಂದರಲ್ಲಿ ಕಾರ್ಮಿಕನಾಗಿ ಸೇರಿಕೊಂಡರು. ಅಲ್ಲಿಂದ ಮುಂದೆ ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಹೋಗಿ, ಅಲ್ಲಿಯೂ ಕಾರ್ಖಾನೆಯೊಂದರಲ್ಲಿ ಕಾರ್ಮಿಕನಾಗಿ ದುಡಿದು, ಹೆಚ್ಚಿನ ಅನುಭವ ಪಡೆದರು.'ನಟ್ ಹ್ಯಾಮ್ಸನ್' ಸ್ವದೇಶಕ್ಕೆ ಮರಳಿದಾಗ, ಅವರ ’ಲೋಕಾನುಭವ’ ಶ್ರೇಷ್ಟಮಟ್ಟದ್ದಾಗಿತ್ತು. ತಮ್ಮ ಬಿಡುವಿನ ವೇಳೆಯಲ್ಲಿ ಬರವಣಿಗೆ ಅವರ ಕಾರ್ಮಿಕ ಜೀವನದ ಜೊತೆಯಲ್ಲೇ ಸಾಗಿತ್ತು.
'ನಟ್ ಹ್ಯಾಮ್ಸನ್' ರ ’ಹಸಿವು,’ ಒಂದು ಸುಪ್ರಸಿದ್ಧ ಕಾದಂಬರಿ

೧೯೧೮ ರಲ್ಲಿ ಅಮೆರಿಕ ದೇಶದಿಂದ ವಾಪಸ್ಸಾದ ನಟ್ ರು, ’ನಾರ್ವೆ ದೇಶ’ ದಲ್ಲಿ ನೆಲೆಸಿದ ನಟ್ ರು, ನಿರಂತರವಾಗಿ ಕಥೆ, ಕಾದಂಬರಿಗಳನ್ನು ಬರೆಯುತ್ತಾಹೋದರು. ೧೮೯೦ ರಲ್ಲಿ, ಅವರು ಬರೆದ ಮೊದಲ ಕಾದಂಬರಿ, ’ಹಸಿವು’, [Hunger], ಎಲ್ಲರ ಮೆಚ್ಚುಗೆ ಗಳಿಸಿತು. ಕಾದಂಬರಿಯ ಸನ್ನಿವೇಶ, ನಾರ್ವೆ ದೇಶದ ರಾಜಧಾನಿಯಲ್ಲಿ ಹಸಿದು ಕಂಗಾಲಾಗಿದ್ದ ಓರ್ವ ಯುವ-ಬರಹಗಾರನೇ ಇದರ ನಾಯಕ.'ನಟ್ ಹ್ಯಾಮ್ಸನ್' ರ ಸ್ವಂತ ಅನುಭವವೇ ಇದರ ಮೂಲ ದ್ರವ್ಯ. ಉಪವಾಸ ತಮ್ಮ ಜೀವನದ ಒಂದು ಭಾಗವಾಗಿ ಹೋಗುವುದರಿಂದ ಅವನಿಗೆ ಅದು ಒಗ್ಗಿಹೋಗುತ್ತದೆ. ಇಲ್ಲಿ ಹಸಿವೆಯಿಂದ ಕಂಗೆಟ್ಟು ಸ್ವಲ್ಪ ಭ್ರಮೆಗೆ ಒಳಗಾಗಿರುವ ನಾಯಕ ಮಹಾಶಯನ ಸ್ವಗತ ಹಾಗೂ ವಿಚಿತ್ರ ತರ್ಕಗಳಿಂದಾಗಿ ಈ ಕಾದಂಬರಿ ’ಕಾಫ್ಕಾ’ ತರಹೆಯ ಬರವಣಿಗೆಯ ಶೈಲಿಯ ಮತ್ತು ಒಂದು ’ಆದ್ಯಕೃತಿ’ ಯೆಂದು ಪರಿಗಣಿಸಲ್ಪಟ್ಟಿದೆ.
’ಭೂಮಿಯ ಬೆಳೆ,’ ಅಪರೂಪದ ಕೃತಿ

ಮತ್ತೊಂದು ಪ್ರಸಿದ್ಧ ಕಾದಂಬರಿ, ’ಭೂಮಿಯ ಬೆಳೆ, ’The Growth of the Soil, ’ ನಾರ್ವೆ ದೇಶದ ಘಟ್ಟ ಪ್ರದೇಶದಲ್ಲಿ ಕಾಡನ್ನು ಕಡಿದು, ಕೃಷಿ-ಭೂಮಿಯನ್ನು ಸಿದ್ಧಪಡಿಸಿಕೊಂಡು ಅಲ್ಲಿ ತನ್ನ ಕುಟುಂಬವನ್ನು ಬೆಳೆಸಿದ ಒಬ್ಬ ಸಾಹಸಿಪ್ರವೃತ್ತಿಯ ವ್ಯಕ್ತಿಯೊಬ್ಬನ ಕಥೆ. ಈ ಹಿಡುವಳಿಯೇ ನಿಧಾನವಾಗಿ ಕಾಲಕ್ರಮದಲ್ಲಿ ಒಂದು ಊರಾಗಿ ಊಪಗೊಳ್ಳುತ್ತದೆ. ಇದೊಂದು ’ಎಪಿಕ್’ [’ಮಹಾಕಾವ್ಯಸದೃಶ ಕೃತಿ’] ಎಂದು ಪರಿಗಣಿಸಲ್ಪಟ್ಟು ಮಾನ್ಯತೆ ಪಡೆದಿದೆ.
ಸಾಹಿತಿಯಾದವನು, ಮನುಷ್ಯನ ’ರಕ್ತದ ಪಿಸುದ್ವನಿಯನ್ನು ಮತ್ತು ಮೂಳೆ-ಮಜ್ಜೆಯ ಗೋಗರೆತವನ್ನು ಕೇಳಿಸಿಕೊಳ್ಳಬೇಕೆನ್ನುವ 'ನಟ್ ಹ್ಯಾಮ್ಸನ್' ರ ಸಾಹಿತ್ಯ ಸಿದ್ಧಾಂತವಾಗಿದೆ.
ಒಟ್ಟಾರೆ 'ನಟ್ ಹ್ಯಾಮ್ಸನ್' ಬರೆದ ಕೃತಿಗಳು

೧೯೫೪ ರಲ್ಲಿ ಸಮಗ್ರ ಕೃತಿಗಳನ್ನು ಒಟ್ಟು ೧೫ ಸಂಪುಟಗಳಲ್ಲಿ ಮುದ್ರಿಸಿ ಪ್ರಕಟಿಸಲಾಗಿದೆ.


ವರ್ಗ :ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಅನಾತೋಲ್ ಫ್ರಾನ್ಸ್

ಅನಾತೋಲ್ ಫ್ರಾನ್ಸ್ [೧೮೪೪-೧೯೨೪] ಸಾಹಿತ್ಯಕ್ಕಾಗಿ ೧೯೨೧ ರಲ್ಲಿ ನೋಬೆಲ್ ಪ್ರಶಸ್ತಿಪಡೆದ ಫ್ರೆಂಚ್ ಸಾಹಿತಿ. ಕತೆ ಮತ್ತು ಕಾದಂಬರಿಗಾರರು. ಇವರ ನಿಜನಾಮಧೇಯ, 'Jacques Anatole Francois Thibault' ಎಂದು.
ಬಾಲ್ಯದ ದಿನಗಳು

ಅನಾತೋಲ್ ಫ್ರಾನ್ಸ್‍ರ ತಂದೆ, ಪುಸ್ತಕದ ವ್ಯಾಪಾರಿಯಾಗಿದ್ದರು. ಅವರ ಪುಸ್ತಕದಂಗಡಿಯ ಹೆಸರು, ’Library the France’ ತನ್ನ ಹೆಸರಿನ ಜೊತೆಗೆ, ಅಂಗಡಿಯ ಹೆಸರನ್ನು ಜೋಡಿಸಿ ತಮ್ಮ ’ಕಾವ್ಯನಾಮ’ ವನ್ನಾಗಿ ಇಟ್ಟುಕೊಂಡರು. ಪತ್ರಕರ್ತರಾಗಿ, ಪ್ರಕಾಶನ ಸಂಸ್ಥೆಯ ಸಹಾಯಕರಾಗಿ, ಕೆಲಸಮಾಡಿದರು. ಕೆಲಕಾಲ ಶಿಕ್ಷಕರಾಗಿ ಮತ್ತು ಸೈನ್ಯದಲ್ಲಿ ಸೈನಿಕರಾಗಿ ದುಡಿದರು.ಅನಾತೋಲ್ ಫ್ರಾನ್ಸ್ ಮುಂದೆ ಪುಸ್ತಕಾಲಯದಲ್ಲಿ ಲೈಬ್ರೆರಿಯನ್ ಆಗಿ, (೧೮೭೬-೧೮೯೦) ’ಕಮ್ಯುನಿಸ್ಟ್ ವಿಚಾರಧಾರೆ,’ ಅವರನ್ನು ಆಕರ್ಷಿಸಿತ್ತು. ಹಾಗಾಗಿ ಧಾರ್ಮಿಕ ಢಂಬಾಚಾರಗಳನ್ನು ಅಲ್ಲಗಳೆಯುತ್ತಿದ್ದರು. ರೋಮನ್ ಕ್ಯಾಥೊಲಿಕ್ ಚರ್ಚ್ ಅವರ ಬರಹಗಳನ್ನು ನಿಷೇಧಿಸಿತ್ತು. ಕೆಲವು ವೇಳೆ ಅನಾತೋಲ್ ಫ್ರಾನ್ಸ್‍ರವರು ಫ್ರೆಂಚ್ ಸಮಾಜದ ರೀತಿ-ನೀತಿಗಳನ್ನು ತೀಕ್ಷ್ಣವಾದ ವಿಮರ್ಶೆಗೆ ಒಳಪಡಿಸಿ ಮಾತಾಡುತ್ತಿದ್ದರು
ಸಾಹಿತ್ಯ

೧೯೦೮ ರಲ್ಲಿ ಪ್ರಕಟಿತವಾದ ಅನಾತೋಲ್ ಫ್ರಾನ್ಸ್ ರವರ ಸುಪ್ರಸಿದ್ಧ ಕಾದಂಬರಿ, ’[Penguin Island]' ಈ ಕಾದಂಬರಿಯ ವಿಷಯ, ಒಬ್ಬ ಮಠಾಧಿಪತಿ, ಪ್ರಮಾದವಶಾತ್ ಪೆಂಗ್ವಿನ್ ಪಕ್ಷಿ ಗಳಿಗೆ ಜ್ಞಾನ-ದೀಕ್ಷೆ ಕೊಡುತ್ತಾನೆ. ಆಗ ಅವು ಮಾನವರಾಗಿ ಪರಿವರ್ತಿತಗೊಳ್ಳುತ್ತವೆ. ಮಾನವರ ಸಹಜ ದೌರ್ಬಲ್ಯಗಳಾದ, ಕೊಲೆ, ಸುಲಿಗೆ, ವಂಚನೆಗಳು ಶುರುವಾಗುತ್ತವೆ. ಹೀಗೆ ಮುಂದುವರೆದು, ಭಯೋತ್ಪಾದಕರ, ಬಾಂಬ್ ಸ್ಫೋಟಕ್ಕೆ, ಒಂದು ನಾಗರೀಕತೆಯೇ ಬಲಿಯಾಗುವ ವಿಪರ್ಯಾಸವನ್ನು ನಾವು ಮನಗಾಣುತ್ತೇವೆ.
೧೯೧೪ ರಲ್ಲಿ ಅನಾತೋಲ್ ಫ್ರಾನ್ಸ್‍ರವರಿಂದ ಪ್ರಕಟವಾದ ದೇವತೆಗಳ ದಂಗೆ ಎಂಬ ಕಾದಂಬರಿ, ಫ್ರಾನ್ಸ್ ದೇಶದ ಮುಖ್ಯ ಕಾದಂಬರಿಯೆಂದು ಕೆಲವು ವಿಮರ್ಶಕರ ಅಂಬೋಣ. ಇದಲ್ಲದೆ ಸಮಕಾಲೀನ ಇತಿಹಾಸದಡಿಯಲ್ಲಿ ಅನಾತೋಲ್ ಫ್ರಾನ್ಸ್, ೪ ಕಾದಂಬರಿಗಳನ್ನು ರಚಿಸಿದ್ದಾರೆ. ಅವರು ಬರೆದ ಸಣ್ಣ ಕಥೆಗಳು ಜಗತ್ತಿನ ಎಲ್ಲ ಸಾಹಿತ್ಯಕ ಭಾಷೆಗಳಿಗೆ ರೂಪಾಂತರಗೊಂಡಿದೆ. ನೋಬೆಲ್ ಪ್ರಶಸ್ತಿ ಬಂದ ಬಳಿಕ ಅವರ ಸಮಗ್ರ ಕೃತಿಗಳನ್ನು ೨ ಸಂಪುಟಗಳಲ್ಲಿ ೧೯೨೫-೩೫ ರ ನಡುವೆ ಪ್ರೆಂಚ್ ಸರಕಾರ ಪ್ರಕಟಿಸಿತು.
ಉಲ್ಲೇಖಗಳು
ಬಾಹ್ಯ ಸಂಪರ್ಕಗಳು

* Anatole France: A Brief Introduction
* Anatole France, Nobel Prize Winner by Herbert S. Gorman, ದ ನ್ಯೂ ಯಾರ್ಕ್ ಟೈಮ್ಸ್, 20 November 1921
* Correspondence with architect Jean-Paul Oury at Syracuse University
* Université McGill: le roman selon les romanciers
* Anatole France, his work in audio version
* Dreyfus Rehabilitated

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕಾದಂಬರಿಕಾರರು
ವರ್ಗ:ಫ್ರಾನ್ಸ್
ಹಸಿರುಮನೆ ವಿದ್ಯಮಾನ

ಹಸಿರುಮನೆ ವಿದ್ಯಮಾನ ಅಥವಾ "ಹಸಿರುಮನೆ ಪ್ರಭಾವ"ವು ( ಇಂಗ್ಲಿಷ್ ನಲ್ಲಿ ಗ್ರೀನ್ ಹೌಸ್ ಎಫೆಕ್ಟ್) ಗ್ರಹ ಮತ್ತು ನೈಸರ್ಗಿಕ ಉಪಗ್ರಹಗಳ ವಾತಾವರಣದ ತಾಪಮಾನಕ್ಕೆ ಸಂಬಂಧಿಸಿದ ವಿದ್ಯಮಾನ.ವಾತಾವರಣದಲ್ಲಿ ಇನ್-ಫ್ರಾ-ರೆಡ್ ವಿಕಿರಣವನ್ನು ಹೀರಿಕೊಳ್ಳುವಂತಹ ಅನಿಲಗಳ ಉಪಸ್ಥಿತಿಯಿಂದ ಗ್ರಹ ಅಥವಾ ಉಪಗ್ರಹದ ಮೇಲ್ಮೈ ಬಿಸಿಯಾಗುವಿಕೆ ಅಥವಾ ಮೇಲ್ಮೈ ಉಷ್ಣತೆಯ ಏರುವಿಕೆಯನ್ನು ಹಸಿರುಮನೆ ವಿದ್ಯಮಾನವೆಂದು ಕರೆಯುತ್ತಾರೆ. ವಾತಾವರಣದ ಈ ಅನಿಲಗಳನ್ನು ಹಸಿರುಮನೆ ಅನಿಲಗಳೆಂದು ಕರೆಯುತ್ತಾರೆ.ಈ ಅನಿಲಗಳು ಉಷ್ಣತೆಯನ್ನು ಗ್ರಹದ ಮೇಲ್ಮೈಗೆ ತಾಗಿಕೊಂಡಿರುವ ವಾತಾವರಣದ ಟ್ರೋಪೋಸ್ಫಿಯರ್ ನಲ್ಲೇ ಹಿಡಿದಿಡುವುದರಿಂದ,ಗ್ರಹದ ಮೇಲ್ಮೈ ಉಷ್ಣತೆ ಏರುತ್ತದೆ. ಈ ಕ್ರಿಯೆಯು ಪ್ರಯೋಗಕ್ಕಾಗಿ ಅಥವಾ ಕೃಷಿಗಾಗಿ ಬಿಸಿ ಗಾಳಿಯನ್ನು ಹಿಡಿದಿಡುವ ಗಾಜಿನ ಕಟ್ಟಡವಾದ ಬರಿಯ "ಹಸಿರುಮನೆ"ಯಿಂದ ಪೂರ್ಣವಾಗಿ ಬೇರೆಯದು ಮತ್ತು ಅದಕ್ಕೂ ಇದಕ್ಕೂ ಏನೂ ಸಂಬಂಧವಿಲ್ಲವೆನ್ನುವುದನ್ನು ಗಮನಿಸಬೇಕು.ಭೂಮಿಯಲ್ಲಿ ಈ 'ಹಸಿರುಮನೆ ವಿದ್ಯಮಾನ'ದ ಹೆಚ್ಚಳಿಕೆಯಿಂದ ಅನೇಕ ಅಪಾಯಕಾರಿ ಪರಿಣಾಮಗಳನ್ನು ಎದುರಿಸಬೇಕಾಗಿದೆ

ವರ್ಗ:ಪರಿಸರ
ಹಗಲು

ಭೂಮಿಯ ಮೇಲೆ ಹಗಲು ಎಂದರೆ, ಭೂಮಿಯ ಯಾವುದೇ ಒಂದು ಭಾಗವು ಸೂರ್ಯನ ಕಿರಣಗಳಿಂದ ಪ್ರಾಕೃತಿಕವಾಗಿ ಬೆಳಗಲ್ಪಟ್ಟಂತಹ ಅಥವಾ ಪ್ರಕಾಶಿಸಲ್ಪಟ್ಟಂತಹ ಸಮಯ.
ಬೇರೆ ಗ್ರಹಗಳೂ ತಾವು ಪ್ರದಕ್ಷಿಣೆ ಮಾಡುವ ನಕ್ಷತ್ರದ ಬೆಳಕಿನಿಂದ ಬೆಳಗುವುದರಿಂದ, ಅವುಗಳಲ್ಲಿಯೂ "ಹಗಲು" ಉಂಟಾಗುತ್ತದೆ.
ಗುಣಲಕ್ಷಣಗಳು

ಸಾಮಾನ್ಯವಾಗಿ ಭೂಗ್ರಹದ ಅರ್ಧದಷ್ಟು ಪ್ರದೇಶವು ಸೂರ್ಯನ ಪ್ರಕಾಶದಿಂದ ಯಾವಾಗಲೂ ಬೆಳಗಲ್ಪಟ್ಟಿರುತ್ತದೆ. ಸೂರ್ಯನಿಗೆ ಎದುರಾಗಿ, ನೇರವಾಗಿ ಬೆಳಗಲ್ಪಟ್ಟಂತಹ ಭೂಭಾಗವು ಸುಮಾರಾಗಿ ಭೂಮಿಯ ಅರ್ಧದಷ್ಟಿದ್ದರೂ,ಭೂಮಿಯ ವಾತಾವರಣವು ಬೆಳಕನ್ನು ಚದುರಿಸುವುದರಿಂದ ಮತ್ತು ವಾಯುಮಂಡಲದ ಇನ್ನಿತರ ವಿದ್ಯಮಾನಗಳಿಂದ ಇನ್ನೂ ಸೂರ್ಯೋದಯವಾಗದ ಮತ್ತು ಸೂರ್ಯಾಸ್ತವಾಗಿರುವ ಭೂಭಾಗಳೂ ಕೊಂಚ ಬೆಳಕನ್ನು ಪಡೆಯುತ್ತವೆ. ಹಾಗಾಗಿ ಯಾವುದೇ ಒಂದು ನಿರ್ದಿಷ್ಟ ಸಮಯದಲ್ಲಿ ಸೂರ್ಯನಿಂದ ಬೆಳಗಲ್ಪಡುವ ಭೂಮಿಯ ಒಟ್ಟು ಪ್ರದೇಶವು ಭೂಮಿಯ ಅರ್ಧಕ್ಕಿಂತ ಕೊಂಚ ಹೆಚ್ಚೇ ಆಗಿರುತ್ತದೆ.

ಭೂಮಿಯು ತನ್ನ ಅಕ್ಷದ ಮೇಲೆ ತಿರುಗುವುದರಿಂದಾಗಿ, ಹೀಗೆ ಬೆಳಗಲ್ಪಡುವ ಭೂಪ್ರದೇಶವು (ಖಗೋಳಾರ್ಧ) ಪ್ರತಿಕ್ಷಣವು ಬದಲಾಗುತ್ತಿರುತ್ತದೆ. ಈ ಅಕ್ಷರೇಖೆ ಸೂರ್ಯನ ಸುತ್ತ ಚಲಿಸುವ ಭೂಮಿಯ ಕಕ್ಷೆಯ ಸಮಕ್ಷೇತ್ರಕ್ಕೆ ನಿಖರವಾಗಿ ಲಂಬವಾಗಿರುವುದಿಲ್ಲವಾದರಿಂದ ಒಂದು ಪ್ರದೇಶದಿಂದ ಇನ್ನೊಂದು ಪ್ರದೇಶಕ್ಕೆ ಹಗಲು ಹೊತ್ತಿನ ಸಮಯದಲ್ಲಿ ವ್ಯತ್ಯಾಸ ಕಂಡುಬರುತ್ತದೆ.
ವರ್ಗ:ಕಾಲ
ವರ್ಗ:ಖಗೋಳಶಾಸ್ತ್ರ
ಭಾರತ-ಚೀನ ಯುದ್ಧ

ಭಾರತ-ಚೀನ ಯುದ್ಧವು ೧೯೬೨ರಲ್ಲಿ ಭಾರತ ಮತ್ತು ಚೀನಿ ಜನರ ಗಣರಾಜ್ಯಗಳ ಮಧ್ಯೆ ನಡೆದ ಒಂದು ಗಡಿಯುದ್ಧ. ಗಡಿಯ ವಿಷಯಗಳು ಈ ಯುದ್ಧದ ಕಾರಣವೆಂದಿದ್ದರೂ, ಇತರ ಕಾರಣಗಳು ಇದ್ದವು. ೧೯೫೯ರ ಟಿಬೆಟ್ ದಂಗೆಯ ನಂತರ ಭಾರತವು ದಲೈ ಲಾಮ ಅವರಿಗೆ ಆಶ್ರಯ ನೀಡಿತ್ತು. ಇದರಿಂದ ಚೀನಿಯರು ಕುಪಿತರಾಗಿದ್ದರು. ಭಾರತವು ತಂತ್ರForward Policy ವೊಂದನ್ನು ರೂಪಿಸಿ ಅದರ ಪ್ರಕಾರ ಚೀನಾದ ಪ್ರಧಾನಿ ಚೌ ಎನ್ ಲಾಯ್ ೧೯೫೯ ರಲ್ಲಿ ಘೋಷಿಸಿದ ವಾಸ್ತವಿಕ ಗಡಿ ರೇಖೆಯ ಪೂರ್ವಕ್ಕೆ ಮೆಕ್ ಮೋಹನ್ ರೇಖೆಯ ಉತ್ತರದಿಕ್ಕಿನಲ್ಲಿಯೂ ಸೇರಿದಂತೆ ಅನೇಕ ಠಾಣೆಗಳನ್ನು ಗಡಿಗುಂಟ ಸ್ಥಾಪಿಸಿತು.

*ಚೀನೀಯರು ೨೦ ಅಕ್ಟೋಬರ್ ೧೯೬೨ ರಂದು ಕ್ಯೂಬಾ ಕ್ಷಿಪಣಿ ಬಿಕ್ಕಟ್ಟಿನ ಸಮಯಕ್ಕೇ ಲಡಾಖ್ ನಲ್ಲಿ ಮತ್ತು ಮೆಕ್ ಮೋಹನ್ ಗಡಿಗುಂಟ ಒಂದೇ ಹೊತ್ತಿಗೆ ದಾಳಿಗಳನ್ನು ಆರಂಭಿಸಿದರು. ಎರಡೂ ರಂಗಗಳಲ್ಲಿ ಚೀನೀ ಸೈನ್ಯಗಳು ಭಾರತೀಯ ಸೈನ್ಯಗಳನ್ನು ಮೀರಿ ಮುಂದುವರೆದು ಪಶ್ಚಿಮದ ಚುಶೂಲ್ ನಲ್ಲಿ ರೇಝಾಂಗ್ ಲಾ ವನ್ನೂ ಪೂರ್ವದಲ್ಲಿ ತವಾಂಗ್ ಅನ್ನೂ ಕೈವಶ ಮಾಡಿಕೊಂಡವು. ೨೦ ನವೆಂಬರ್ ೧೯೬೨ ರಂದು ಚೀನೀಯರು ಕದನವಿರಾಮವನ್ನು ಘೋಷಿಸಿದಾಗ ಯುದ್ಧವು ನಿಂತಿತು. ನಂತರ ಅವರು ವಿವಾದಿತ ಕ್ಷೇತ್ರದಿಂದ ಹಿಂದಕ್ಕೆ ಸರಿದರು.
*೪೨೫೦ ಮೀಟರ್ (೧೪೦೦೦ ಅಡಿ) ಗಿಂತ ಹೆಚ್ಚು ಎತ್ತರದ ಪರ್ವತಪ್ರದೇಶದಲ್ಲಿ ಪ್ರತಿಕೂಲ ಮತ್ತು ಕಠಿಣ ಪರಿಸ್ಥಿತಿಯಲ್ಲಿ ಭಾರೀಪ್ರಮಾಣದಲ್ಲಿ ಕದನವು ನಡೆದದ್ದು ಈ ಯುದ್ಧದ ಗಮನಾರ್ಹ ಸಂಗತಿ. ಇದು ಇಕ್ಕಡೆಗಳಲ್ಲೂ ಸೈನ್ಯ ಹಾಗೂ ಸಾಮಗ್ರಿ ಸಾಗಣೆಯ ಸಮಸ್ಯೆಯನ್ನು ಒಡ್ಡಿತು. ಎರಡೂ ಪಕ್ಷಗಳು ಈ ಯುದ್ಧದಲ್ಲಿ ವಾಯುದಳವನ್ನಾಗಲೀ ನೌಕಾದಳವನ್ನಾಗಲೀ ಬಳಸದಿದ್ದುದು ಕೂಡ ಗಮನಿಸತಕ್ಕ ಸಂಗತಿ.
ಹಿನ್ನಲೆ

ಅಕ್ಸಾಯ್ ಚಿನ್ ಮತ್ತು ಅರುಣಾಚಲ್ ಪ್ರದೇಶದ ಗಡಿಯ ಪ್ರದೇಶಗಳ ಸಾರ್ವಭೌಮತ್ವದ ಮೇಲಿನ ವಿವಾದವು ಯುದ್ಧಕ್ಕೆ ಕಾರಣವಾಗಿತ್ತು. ಅಕ್ಸಾಯ್ ಚಿನ್ ಪ್ರದೇಶವು ಕಾಶ್ಮೀರಕ್ಕೆ ಸೇರಿದೆ ಎಂದು ಭಾರತವೂ ಮತ್ತು ಚೀನಾವು ತನ್ನ ಕ್ಸಿನ್ಜಿಯಾಂಗ್ನ ಭಾಗವೆಂದು ಹೇಳಿಕೊಂಡಿದೆ, ಇದು ಟಿಬೆಟ್ ಮತ್ತು ಕ್ಸಿನ್ಜಿಯಾಂಗ್ನ ಚೀನೀಯ ಪ್ರದೇಶಗಳನ್ನು ಸಂಪರ್ಕಿಸುವ ಪ್ರಮುಖ ರಸ್ತೆ ಸಂಪರ್ಕವನ್ನು ಹೊಂದಿದೆ. ಈ ರಸ್ತೆಯನ್ನು ಚೀನಾ ನಿರ್ಮಿಸಿರುವುದು ಸಂಘರ್ಷದ ಪ್ರಚೋದಕಗಳಲ್ಲಿ ಒಂದಾಗಿದೆ.
ಹೆಚ್ಚಿನ ಮಾಹಿತಿ

*ಹೆಚ್ಚಿನ ವಿಷಯ ತಿಳಿಯಲು ೧೯೬೨ ರ ಯುದ್ಧದಲ್ಲಿ ಭಾರತೀಯ ಸೈನ್ಯವನ್ನು ಮುನ್ನಡೆಸಿದ್ದ ಬ್ರಿಗೇಡಿಯರ್ ಜಾನ್ ಪಿ ದಳವಿ ಯವರು ಬರೆದಿರುವ 'ಹಿಮಾಲಯನ್ ಬ್ಲಂಡರ್' ಪುಸ್ತಕವನ್ನು ಓದಿ. ಕನ್ನಡಕ್ಕೆ ರವಿ ಬೆಳಗೆರೆಯವರು ಅನುವಾದಿಸಿದ್ದಾರೆ.
*India-China War of 1962: How it started and what happened later;.indiatoday;November 21, 2016UPDATED: November 21, 2018
*ಆಕ್ಸಾಯಿ ಚಿನ್ ವಿವಾದ- ಬಿಜೆಪಿ ವಕ್ತಾರನ ಅಭಿಪ್ರಾಯ
ಉಲ್ಲೇಖ


ವರ್ಗ:ಭಾರತದ ನಿರ್ಣಾಯಕ ಯುದ್ಧಗಳು
ವಿಶ್ವಸಂಸ್ಥೆಯ ಶೈಕ್ಷಣಿಕ, ವೈಜ್ಞಾನಿಕ ಮತ್ತು ಸಾಂಸ್ಕೃತಿಕ ಆಯೋಗ

ವಿಶ್ವಸಂಸ್ಥೆಯ ಶೈಕ್ಷಣಿಕ, ವೈಜ್ಞಾನಿಕ ಮತ್ತು ಸಾಂಸ್ಕೃತಿಕ ಆಯೋಗವು (ಯುನೆಸ್ಕೋ) ೧೬ ನವಂಬರ್ ೧೯೪೫ರಂದು ಸ್ಥಾಪಿಸಲಾದ ವಿಶ್ವಸಂಸ್ಥೆಯ ಒಂದು ವಿಶಿಷ್ಟವಾದ ಸಂಸ್ಥೆ. ವಿಶ್ವಸಂಸ್ಥೆಯ ಸ್ಥಾಪನಶಾಸನದಲ್ಲಿ ಸೂಚಿಸಲಾದ ನ್ಯಾಯ, ನ್ಯಾಯ ಪರಿಪಾಲನೆ, ಮತ್ತು ಮಾನವ ಹಕ್ಕುಗಳು ಹಾಗೂ ಮೂಲಭೂತ ಸ್ವಾತಂತ್ರ್ಯಗಳಿಗಾಗಿ ವಿಶ್ವವ್ಯಾಪಿ ಗೌರವವನ್ನು ಪ್ರೋತ್ಸಾಹಿಸುವ ಉದ್ದೇಶದಿಂದ ಶಿಕ್ಷಣ, ವಿಜ್ಞಾನ, ಮತ್ತು ಸಂಸ್ಕೃತಿಯ ಮೂಲಕ ಅಂತರರಾಷ್ಟ್ರೀಯ ಸಹಯೋಗಕ್ಕೆ ಪ್ರೋತ್ಸಾಹ ನೀಡಿ ಶಾಂತಿ ಮತ್ತು ಭದ್ರತೆಗೆ ನೆರವಾಗುವುದು ಅದರ ಅಧಿಕೃತ ಉದ್ದೇಶವಾಗಿದೆ. ಅದು ರಾಷ್ಟ್ರಗಳ ಒಕ್ಕೂಟದ ಬೌದ್ಧಿಕ ಸಹಕಾರದ ಅಂತರರಾಷ್ಟ್ರೀಯ ಆಯೋಗದ ಉತ್ತರಾಧಿಕಾರಿಯಾಗಿದೆ.
ಇದರ ಕೇಂದ್ರ ಕಚೇರಿ ಫ್ರಾನ್ಸ್ ನ ಪ್ಯಾರಿಸ್ ನಲ್ಲಿದೆ.ಇದು ವಿಶ್ವದಾತ್ಯಂತ ವಿಡ್ಜ್ಯನ್,ಶಿಕ್ಷಣ, ಸಂಸ್ಕೃತಿ ಮುಂತಾದವುಗಳನ್ನು ಪ್ರೋತ್ಸಾಹಿಸಲು ಉದ್ದೇಶಿಸಿರುವ ಪ್ರಾವೀಣ್ಯತೆಯ ಹಾಗೂ ಪರಿಸರ ವಿಡ್ಜ್ವನ್ ದ ಬಗ್ಗೆ ಇದು ಕರ್ಯೋನ್ಮುಖವಾಗುತ್ತದೆ. ಪ್ರಪಂಚದಾದ್ಯಂತ ಶಿಕ್ಷಣ ಹಾಗೂ ಜ್ಞಾನ ಪ್ರಸಾರದ ನಿಟ್ಟಿನಲ್ಲಿ ಇದು ಸರ್ಕಾರಗಳಿಗೆ ಹಾಗೂ ಸರ್ಕಾರೇತರ ಸ್ವಯಂ ಸೇವಾ ಸಂಸ್ಥೆಗಳಿಗೆ ಸಾಹಯ ನೀಡುತ್ತದೆ.
UNIEF-(United Nations Educational Scientific and Culture Organisation)
ವರ್ಗ:ಸಂಯುಕ್ತ ರಾಷ್ಟ್ರ ಸಂಸ್ಥೆ
ತಾಪಮಾನ

ತಾಪಮಾನವು ಭೌತಶಾಸ್ತ್ರದಲ್ಲಿ ವಸ್ತು ಅಥವಾ ವ್ಯವಸ್ಥೆಯೊಂದರ ಭೌತಿಕ ಗುಣಲಕ್ಷಣ.ಈ ಭೌತಿಕ ಗುಣಲಕ್ಷಣವೇ ವಸ್ತುವು "ಬಿಸಿ" ಅಥವಾ "ತಣ್ಣಗಿದೆ" ಎಂದು ಅನುಭವಕ್ಕೆ ಬರುವ ಸಂವೇದನೆಯ ಆಧಾರ.
ಯಾವುದೇ ವಸ್ತುವು ಬಿಸಿಯಾಗುತ್ತಾ ಹೋದಂತೆ ಅದರ ತಾಪಮಾನವು ಹೆಚ್ಚುತ್ತದೆ.ತಾಪಮಾನವು ಥರ್ಮೋಡೈನಾಮಿಕ್ಸ್ ನಲ್ಲಿ ಒಂದು ಪ್ರಮುಖ ಅಧ್ಯಯನದ ಅಂಶ.ಏರಡು ವಸ್ತುಗಳ ಮಧ್ಯೆ ಯಾವುದೇ ರೀತಿಯ ಉಷ್ಣತೆ ಪ್ರವಹಿಸದಿದ್ದಲ್ಲಿ, ಆ ಎರಡು ವಸ್ತುಗಳು ಒಂದೇ ತಾಪಮಾನದಲ್ಲಿವೆಯೆಂದು ತಿಳಿಯಬೇಕು.ಇಲ್ಲದಿದ್ದಲ್ಲಿ ಹೆಚ್ಚು ತಾಪಮಾನದ ವಸ್ತುವಿನಿಂದ ಕಡಿಮೆ ತಾಪಮಾನದ ವಸ್ತುವಿಗೆ ಉಷ್ಣತೆ ಪ್ರವಹಿಸುತ್ತದೆ.
ಒಂದು ವಸ್ತುವಿನ ತಾಪವನ್ನು ಅಳೆಯಲು ನಾವು ಮುಖ್ಯವಾಗಿ ಮೂರು ರೀತಿಯ ತಾಪಮಾನ ಪದ್ದತಿಗಳನ್ನು ಬಳಸುತ್ತೇವೆ ಅವುಗಳೆಂದರೆ, ೧)ಸೆಲ್ಸಿಯಸ್ ಪದ್ದತಿ ೨)ಫ್ಯಾರನ್ ಹೀಟ್ ಪದ್ದತಿ ಮತ್ತು ೩) ಕೆಲ್ವಿನ್ ಪದ್ದತಿ. ಸೈದ್ಧಾಂತಿಕ ಅತಿ ಕಡಿಮೆ ತಾಪಮಾನ ಸಂಪೂರ್ಣ ಶೂನ್ಯ ತಾಪಮಾನ.

ವರ್ಗ:ಉಷ್ಣ ಬಲವಿಜ್ಞಾನ
ವರ್ಗ:ಮೂಲಭೂತ ಭೌತಶಾಸ್ತ್ರ ಪರಿಕಲ್ಪನೆಗಳು
ವರ್ಗ:ತಾಪಮಾನ
ಬಿದರಕೋಟೆ

ಬಿದರಕೋಟೆ, ಕರ್ನಾಟಕ ರಾಜ್ಯದ ಮಂಡ್ಯ ಜಿಲ್ಲೆಯ ಮದ್ದೂರು ತಾಲೂಕಿನ ಒಂದು ಗ್ರಾಮ. ಮಂಡ್ಯ ಜಿಲ್ಲಾಕೇಂದ್ರದಿಂದ ೨೦ ಕಿಲೋಮೀಟರ್ ಹಾಗೂ ಮದ್ದೂರು ತಾಲೂಕು ಕೇಂದ್ರದಿಂದ ೨೦ ಕಿಲೋಮೀಟರ್ ದೂರದಲ್ಲಿದೆ.

'ಹೊಂಬಿನಾಯ್ಕ' ಎಂಬ ಪಾಳೇಗಾರ ಈ ಊರನ್ನು ಆಳಿದವರಲ್ಲಿ ಕೊನೆಯವನು.
ದೇವೀರಮ್ಮ ಈ ಗ್ರಾಮದ ದೇವತೆ. 'ವರದರಾಜ ಸ್ವಾಮಿ' ಇನ್ನೊಂದು ಪ್ರಮುಖ ದೇವಸ್ಥಾನ. ಊರಿನ ಉತ್ತರಬಾಗದಲ್ಲಿರುವ ಕೆರೆಯ ಕೆಳಗೆ ಚೋಳರ ಕಾಲದ 'ಸೋಮೇಶ್ವರ' ದೇವಾಲಯವಿದೆ.

ಈ ಗ್ರಾಮವು 'ಬಿದರಕೋಟೆ ಗ್ರಾಮ ಪಂಚಾಯಿತಿ'ಯ ಕೇಂದ್ರಸ್ಥಾನವೂ ಆಗಿದೆ.


ವರ್ಗ:ಮಂಡ್ಯ ಜಿಲ್ಲೆ
ವರ್ಗ:ಮದ್ದೂರು ತಾಲ್ಲೂಕು
ಸ್ವತಂತ್ರ ವಸ್ತು

thumb|ವಸ್ತು
ಸ್ವತಂತ್ರ ವಸ್ತು ಎನ್ನುವುದು ಒಂದು ಪ್ರತ್ಯೇಕ ಘಟಕವಾಗಿ ಚಲಿಸುತ್ತದೆಂದು ಪರಿಗಣಿಸಬಹುದಾದ ಒಂದು ವಸ್ತುವನ್ನು ವಿವರಿಸಲು ಭೌತಶಾಸ್ತ್ರಜ್ಞರು ಮತ್ತು ಯಂತ್ರಶಿಲ್ಪಿಗಳಿಂದ ಬಳಸಲಾಗುವ ಒಂದು ಜಾತಿವಾಚಕ ಪದ—ಅದು ಒಂದು ಚೆಂಡು, ಒಂದು ಬಾಹ್ಯಾಕಾಶ ನೌಕೆ, ಲೋಲಕ, ದೂರದರ್ಶನ, ಅಥವಾ ಬೇರೆ ಏನೇ ಆಗಿರಲಿ. ಆ ವಸ್ತುವು ಸಾಮಾನ್ಯ ಅರ್ಥದಲ್ಲಿ "ಸ್ವತಂತ್ರ"ವಾಗಿರಬೇಕಾಗಿಲ್ಲ—ಅದು ಬೇರೆ ಎಲ್ಲೂ ಹೋಗದಂತೆ ಸಂಪೂರ್ಣವಾಗಿ ಪ್ರತಿಬಂಧಿತವಾಗಿರಬಹುದು, ಅಥವಾ ಅದು ಒಂದು ಕಕ್ಷೆಯಲ್ಲಿ ಸಿಲುಕಿರಬಹುದು. ಭೌತಶಾಸ್ತ್ರಜ್ಞನು ಯಾವುದೇ ಸನ್ನಿವೇಶದಲ್ಲಿ ಅದು ಚಲಿಸುತ್ತದೆ ಅಥವಾ ಚಲಿಸುವುದಿಲ್ಲ ಎಂಬುದರವರೆಗೆ ಅದನ್ನು ಒಂದು ಪ್ರತ್ಯೇಕ ಘಟಕವಾಗಿ ಭಾವಿಸಬಹುದು ಎಂಬುದು ನಿರ್ಧಾರಕ ಪರಿಕಲ್ಪನೆಯಾಗಿದೆ.

ವರ್ಗ:ಪ್ರಾರಂಭಿಕ ಭೌತಶಾಸ್ತ್ರ
ವರ್ಗ:ಭೌತಶಾಸ್ತ್ರ
ವಾತಾವರಣದಲ್ಲಿ ಮರುಪ್ರವೇಶಿಸುವಿಕೆ

ನೌಕೆಯ ಏರೋಶೆಲ್ ಯಂತ್ರವು, ಮಂಗಳದ ವಾತಾವರಣವನ್ನು ಪ್ರವೇಶಿಸುತ್ತಿರುವುದು. ಕಲಾವಿದನ ಕಲ್ಪನೆ.]]

ಮಾನವ ನಿರ್ಮಿತ ಅಥವಾ ಪ್ರಾಕೃತಿಕ ವಸ್ತುಗಳು ಬಾಹ್ಯಾಕಾಶದಿಂದ ಭೂಮಿಯಂತಹ ಯಾವುದಾದರೂ ಒಂದು ಗ್ರಹದ ವಾತಾವರಣವನ್ನು ಪ್ರವೇಶಿಸುವದನ್ನು ವಾತಾವರಣದಲ್ಲಿ ಮರುಪ್ರವೇಶಿಸುವಿಕೆ ಅಥವಾ ವಾಯುಮಂಡಲದಲ್ಲಿ ಪ್ರವೇಶಿಸುವಿಕೆ ಎಂದು ಹೇಳಬಹುದು. ಸಾಮಾನ್ಯವಾಗಿ ಉಪಕಕ್ಷೀಯ ಅಂತರಿಕ್ಷನೌಕೆಗಳು ಮತ್ತು ಸ್ಥಿರ ಕಕ್ಷೆಯಲ್ಲಿದ್ದು ಮರಳಿ ಬರುತ್ತಿರುವ ಗಗನನೌಕೆಗಳು ಈ ಕ್ರಿಯೆಯ ಮೂಲಕ ವಾತಾವರಣವನ್ನು ಹಾದು, ಭೂಮಿಯನ್ನು ತಲುಪುತ್ತವೆ. ಈ ಕ್ರಿಯೆಯು ಸಾಮಾನ್ಯವಾಗಿ ವಾಯುಮಂಡಲವನ್ನು ಪ್ರವೇಶಿಸುವಾಗ ಘರ್ಷಣೆಯಿಂದ ಉಂಟಾಗುವ ಉಷ್ಣತೆಯಿಂದ (ಏರೋಡೈನಾಮಿಕ್ ಹೀಟಿಂಗ್) ಗಗನನೌಕೆಯನ್ನು ರಕ್ಷಿಸುವುದಕ್ಕಾಗಿ ವಿಶೇಷ ಕ್ರಮಗಳನ್ನೊಳಗೊಂಡಿರುತ್ತದೆ.ಅಂತರಿಕ್ಷನೌಕೆಗಳ ಅತಿವೇಗದ ವಾತಾವರಣದ ಮರುಪ್ರವೇಶಿಸುವಿಕೆಗಾಗಿ ಹಲವಾರು ಅತ್ಯುನ್ನತ ತಂತ್ರಙ್ಞಾನಗಳನ್ನು ಅಭಿವೃದ್ಧಿಪಡಿಸಲಾಗಿದೆ.
ಇತಿಹಾಸ

ವಾಯುಮಂಡಲದಲ್ಲಿ ಪ್ರವೇಶಿಸುವಿಕೆಯ ತಂತ್ರಙ್ಞಾನವು ಶೀತಲಯುದ್ಧದ ಪರಿಣಾಮವಾಗಿ ಅಭಿವೃದ್ಧಿಹೊಂದಿತು. ಅಮೆರಿಕಾ ಮತ್ತು ಸೋವಿಯೆಟ್ ರಶಿಯಾ ದೇಶಗಳು ಎರಡನೇ ವಿಶ್ವಯುಧ್ಧದ ಸಮಯದಲ್ಲಿ ಕ್ಷಿಪಣಿ ಮತ್ತು ಅಣ್ವಸ್ತ್ರಗಳ ತಂತ್ರಙ್ಞಾನವನ್ನು ಅಭಿವೃದ್ಧಿಪಡಿಸಿದವು.ನಂತರ ಎರಡೂ ದೇಶಗಳು ಈ ತಂತ್ರಙ್ಞಾನಗಳ ಮಿಲಿಟರಿ ಸಾಮರ್ಥ್ಯವನ್ನು ಹೆಚ್ಚಿಸಲು ಬೃಹತ್ ಸಂಶೋಧನೆ ಮತ್ತು ವಿಕಾಸ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡವು. ಇದರಿಂದ ವಾತಾವರಣದ ಮರುಪ್ರವೇಶಿಸುವಿಕೆ ತಂತ್ರಙ್ಞಾನವು ವಿಕಾಸಹೊಂದಲು ನೆರವಾಯಿತು.

ವರ್ಗ:ಬಾಹ್ಯಾಕಾಶ ಅನ್ವೇಷಣೆ
ಕ್ರಾಮನ್ ರೇಖೆ

ಭೂಮಿಯ ವಾಯುಮಂಡಲದಲ್ಲಿ ಸಮುದ್ರಮಟ್ಟದಿಂದ ೧೦೦ ಕಿ.ಮೀ (೬೨.೧ ಮೈಲು)ಎತ್ತರದ ಪ್ರದೇಶವನ್ನು ಕಾಲ್ಪನಿಕವಾಗಿ ಕ್ರಾಮನ್ ರೇಖೆಎಂದು ಗುರುತಿಸಲಾಗಿದೆ. ಈ ಪ್ರದೇಶವನ್ನು ಸಾಮಾನ್ಯವಾಗಿ ಅಂತರಿಕ್ಷ ಮತ್ತು ಭೂಮಿಯ ವಾತಾವರಣದ ನಡುವಿನ ಗಡಿಯೆಂದು ವ್ಯಾಖ್ಯಾನಿಸಲ್ಪಟ್ಟಿದೆ. ಈ ವ್ಯಾಖ್ಯಾನವನ್ನು ಫೆಡೆರೇಷನ್ ಏರೋನಟಿಕೇ ಇಂಟರ್ ನ್ಯಾಷನಾಲೇ(FAI) ಸಂಸ್ಥೆಯು ಅನುಮೋದಿಸಿದೆ. ಈ ಸಂಸ್ಥೆಯು ಅಂತರಾಷ್ಟ್ರೀಯ ವೈಮಾನಿಕ ಯಾನ ಮತ್ತು ಅಂತರಿಕ್ಷಯಾನದ ದಾಖಲೆ ಮತ್ತು ಪ್ರಮಾಣಗಳನ್ನು ನಿರ್ವಹಿಸುತ್ತದೆ.
ಬಾಹ್ಯ ಸಂಪರ್ಕಗಳು

*Article on the Kármán line at the FAI website
*Layers of the Atmosphere – NOAA
*The Kármán Line music video featuring NASA footage
*Kármán line calculator


ವರ್ಗ:ಭೂಮಿಯ ವಾತಾವರಣ
ವರ್ಗ:ಬಾಹ್ಯಾಕಾಶ
ರಾಸ್ ಬಿಹಾರಿ ಬೋಸ್

ರಾಸ್ ಬಿಹಾರಿ ಬೋಸ್ (ಮೇ ೨೫, ೧೮೮೬ - ಜನವರಿ ೨೧, ೧೯೪೫) ಭಾರತದ ಕ್ರಾಂತಿಕಾರಿ ಸ್ವಾತಂತ್ರ್ಯ ಹೋರಾಟಗಾರರಲ್ಲಿ ಪ್ರಮುಖರು.
ಪ್ರಾರಂಭಿಕ ಜೀವನ

ಬೋಸ ರು ಮೇ ೨೫, ೧೮೮೬ರಂದು ಪಶ್ಚಿಮ ಬಂಗಾಳದ ಬುರ್ದ್ವಾನಿನ ಸುಬಲ್ದಹಾ ಹಳ್ಳಿಯಲ್ಲಿ ಜನಿಸಿದರು. ಬೋಸರು ತಮ್ಮ ಸಣ್ಣ ವಯಸ್ಸಿನಲ್ಲೇ ರೆವಲ್ಯೂಷನರಿ ಪಾರ್ಟಿಯನ್ನು ಸೇರಿದರು.
ಕ್ರಾಂತಿಕಾರಿ ಚಟುವಟಿಕೆ

ದೆಹಲಿ, ಉತ್ತರ ಪ್ರದೇಶ ಮತ್ತು ಪಂಜಾಬುಗಳಲ್ಲಿ ರಾಸ್ ಬಿಹಾರಿ ಬೋಸರು ಹಲವಾರು ಕ್ರಾಂತಿಕಾರಿಗಳೊಡನೆ ಬ್ರಿಟಿಷರ ವಿರುದ್ಧದ ಭೂಗತ ಚಟುವಟಿಕೆಗಳಲ್ಲಿ ನಿರತರಾಗಿದ್ದರು. ಭಾರತದ ವೈಸರಾಯ್ ಆಗಿದ್ದ ಲಾರ್ಡ್ ಹಾರ್ಡಿಂಜನ ಮೆರವಣಿಗೆಯ ಸಂದರ್ಭದಲ್ಲಿ ದೆಹಲಿಯ ಚಾಂದಿನಿ ಚೌಕದಲ್ಲಿ ಡಿಸೆಂಬರ್ ೨೩, ೧೯೧೨ರಂದು ಬಾಂಬ್ ಎಸೆದಾಗ ರಾಸ್ ಬಿಹಾರಿ ಬೋಸರ ಹೆಸರು ಪ್ರಖ್ಯಾತಿ ಪಡೆಯಿತು.

ಈ ಬಾಂಬ್ ಎಸೆದ ನಂತರದಲ್ಲಿ ಬೋಸರು ಚಾಣಾಕ್ಷತನದಿಂದ ಪೋಲೀಸರ ಕಣ್ಣು ತಪ್ಪಿಸಿಕೊಂಡು ವಾರಾಣಾಸಿಯಲ್ಲಿ ಅವಿತು, ಗದರ್ ಪಕ್ಷದ ಕಾರ್ಯಕರ್ತರೊಡನೆ ಏಕಕಾಲದಲ್ಲಿ ಉತ್ತರ ಭಾರತದಲ್ಲೆಲ್ಲಾ ಧ್ವನಿಸುವಂತೆ ವಿವಿಧ ಕ್ರಾಂತಿಕಾರಕ ಹೋರಾಟಗಳಿಗೆ ಸೂತ್ರಧಾರಿಯಾದರು.
ಜಪಾನಿನಲ್ಲಿ

ರಾಸ್ ಬಿಹಾರಿ ಬೋಸರ ಈ ಎಲ್ಲಾ ಯತ್ನಗಳನ್ನೂ ಬ್ರಿಟಿಷರು ಸದೆಬಡಿದು ಗದರ್ ಕ್ರಾಂತಿಕಾರರಲ್ಲಿ ಬಹಳಷ್ಟು ಜನರನ್ನು ಶಿಕ್ಷೆಗೆ ಒಳಪಡಿಸಿದರಾದರೂ ರಾಸ್ ಬಿಹಾರಿ ಬೋಸರನ್ನು ಮಾತ್ರ ಹಿಡಿಯಲಾಗಲಿಲ್ಲ. ಬ್ರಿಟಿಷರಿಗೆ ಚಳ್ಳೆಹಣ್ಣು ತಿನ್ನಿಸಿ ಜಪಾನಿಗೆ ತೆರಳಿದ್ದ ರಾಸ್ ಬಿಹಾರಿ ಬೋಸರ ಬಗ್ಗೆ ಆತಂಕಗೊಂಡ ಬ್ರಿಟಿಷರು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಆತನ ಬಂಧನಕ್ಕೆ ಯತ್ನಿಸಿಯೂ ವಿಫಲರಾದರು. ಇತ್ತ ಜಪಾನಿನಲ್ಲಿ ಭೂಗತನಾಗಿದ್ದುಕೊಂಡಿದ್ದ ಬೋಸರು ಬ್ರಿಟನ್ ವಿರೋಧಿ ದೇಶಗಳ ಸಖ್ಯ ಬೆಳೆಸಿಕೊಳ್ಳತೊಡಗಿದರು. ಜಪಾನಿನಲ್ಲಿ ಹಿಂದೂ ಮಹಸಭೆ ಶಾಖೆಯನ್ನು ಸ್ಥಾಪಿಸಿ, ಅದರವ ಅಧ್ಯಕ್ಷತೆ ವಹಿಸಿಕೊಂಡರು. ಇವರು ಸ್ಥಾಪಿಸಿದ ಇಂಡಿಯನ್ ನ್ಯಾಶನಲ್ ಆರ್ಮಿಯನ್ನು ಬಳಿಕ ಸುಭಾಷ್ ಚಂದ್ರ ಬೋಸರು ಮುಂದುವರಿಸಿದರು.
ಇಂಡಿಯನ್ ಇಂಡಿಪೆಂಡನ್ಸ್ ಲೀಗ್

ಮಾರ್ಚ್ ೧೯೪೨ರಲ್ಲಿ ಇಂಡಿಯನ್ ಇಂಡಿಪೆಂಡೆಂಟ್ಸ್ ಲೀಗ್ ಸ್ಥಾಪನೆಗಾಗಿ ಬೋಸರು ಒಂದು ಸಮಾವೇಶವನ್ನು ನಡೆಸಿದರು. ಈ ಸಂಸ್ಥೆಯ ಮೊದಲ ಅಧಿವೇಶನ ಜೂನ್ ೧೯೪೨ರಲ್ಲಿ ಬ್ಯಾಂಕಾಕಿನಲ್ಲಿ ಜರುಗಿತು. ಈ ಸಮಾವೇಶದಲ್ಲಿ ಅವರಿಗೆ ಇಂಡಿಯನ್ ನ್ಯಾಷನಲ್ ಆರ್ಮಿ ಸ್ಥಾಪನೆಗಾಗಿನ ಅಧಿಕಾರವನ್ನು ನೀಡಲಾಯಿತು. ಈ ನಿಟ್ಟಿನಲ್ಲಿ ಅವರು ಜಪಾನಿನಲ್ಲಿದ್ದ ಯುದ್ಧ ಖೈದಿಗಳನ್ನು ಬ್ರಿಟಿಷ್ ಸಾಮ್ರಾಜ್ಯದ ವಿರುದ್ಧ ಹೋರಾಟದ ಸೈನಿಕರನ್ನಾಗಿ ಸಂಘಟಿಸಿದರು. ೧೯೪೩ರಲ್ಲಿ ಸಿಂಗಪೂರಿನಲ್ಲಿ ಇಂಡಿಯನ್ ನ್ಯಾಷನಲ್ ಆರ್ಮಿಯ ನಾಯಕತ್ವವನ್ನು ರಾಸ್ ಬಿಹಾರಿ ಬೋಸರು ಸುಭಾಷ್ ಚಂದ್ರ ಬೋಸರಿಗೆ ವರ್ಗಾಯಿಸಿದರು.
ಸಂಗಾತಿಗಳು

ರಾಸ್ ಬಿಹಾರಿ ಬೋಸರು ತೊಷಿಕೋ ಎಂಬ ಜಪಾನಿನ ಮಹಿಳೆಯನ್ನು ವರಿಸಿದ್ದರು.

ರಾಸ್ ಬಿಹಾರಿ ಬೋಸರ ಕ್ರಾಂತಿಕಾರ ಸಂಘಟನೆಯಲ್ಲಿ ಸುಭಾಷ್ ಚಂದ್ರ ಬೋಸರಲ್ಲದೆ ಅರವಿಂದ್ ಘೋಷ್, ಖುದಿರಾಮ್ ಬೋಸ್ ಬಾಘಾ ಜತಿನ್ ಮುಂತಾದ ಪ್ರಮುಖರಿದ್ದರು.
ಸಂದ ಗೌರವ

ಲೇಖಕ, ಪತ್ರಕರ್ತರೂ ಆಗಿದ್ದ ರಾಸ್ ಬಿಹಾರಿ ಬೋಸರಿಗೆ ಜಪಾನ್ ಸರ್ಕಾರ Order of the Rising Sun ಎಂಬ ಗೌರವ ನೀಡಿತ್ತು.
ವಿದಾಯ

ದೇಶಕ್ಕಾಗಿ ತನ್ನ ಇಡೀ ಜೀವನವನ್ನು ಮುಡಿಪಾಗಿಟ್ಟು ಸ್ವಾರ್ಥರಹಿತ, ಕಷ್ಟಕರವಾದ ಕ್ರಾಂತಿಕಾರಕ ಮಾರ್ಗದಲ್ಲಿ ಬದುಕಿದ.ರಾಸ್ ಬಿಹಾರಿ ಬೋಸರು ಜನವರಿ ೨೧, ೧೯೪೫ರಂದು ಟೋಕಿಯೋದಲ್ಲಿ ನಿಧನರಾದರು.
ಉಲ್ಲೇಖಗಳು

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ಕ್ರಾಂತಿಕಾರಿಗಳು
ಕೃಷಿ ಅರ್ಥಶಾಸ್ತ್ರ

ಕೃಷಿ ಅರ್ಥಶಾಸ್ತ್ರ (Agricultural economics) ಮೂಲತಃ ಬೆಳೆ ಮತ್ತು ಜಾನುವಾರುಗಳ ಉತ್ಪಾದನೆಗಳಿಗೆ ಅರ್ಥಶಾಸ್ತ್ರದ ತತ್ವಗಳನ್ನು ಅನ್ವಯಿಸುತ್ತದೆ. ಕೃಷಿ ಅರ್ಥಶಾಸ್ತ್ರವು ಭೂಬಳಕೆಯ ಅಧ್ಯಯನ ಮಾಡುವ ಅರ್ಥಶಾಸ್ತ್ರದ ಭಾಗವಾಗಿದೆ.
ನೋಡಿ

:ಭಾರತದ ಕೃಷಿ ಮತ್ತು ಆಹಾರ ಧಾನ್ಯ ಉತ್ಪಾದನೆ)
ವರ್ಗ:ಕೃಷಿ ಅರ್ಥಶಾಸ್ತ್ರ
ವರ್ಗ:ಕೃಷಿ
ವರ್ಗ:ಅರ್ಥಶಾಸ್ತ್ರ
ಬಾಹ್ಯ ಕೊಂಡಿಗಳು

*Independent research institutions
**Center for Agricultural and Food Industrial Organization
**Center for Agricultural and Rural Development (CARD)
**Global Trade Analysis Project (GTAP)
** Cornell Food and Brand Lab
**Food and Agricultural Policy Research Institute (FAPRI)
**International Food Policy Research Institute (IFPRI)
*Academic and professional associations
**African Association of Agricultural Economists (AAAE)
**Australian Agricultural and Resource Economics Association
**Agricultural & Applied Economics Association (AAEA)
**Canadian Agricultural Economics Society (CAES)
**European Association of Agricultural Economists
**International Association of Agricultural Economists (IAAE)
*Government agencies
**U.S. Agency for International Development, Bureau for Economic Growth, Agriculture, and Trade
**U.S. Department of Agriculture, Economic Research Service
*UN Agencies
**UN Food and Agriculture Organization
**UN World Food Program
*Academic journals
** Agricultural Economics (AgEcon)
** American Journal of Agricultural Economics (AJAE)
** Applied Economic Perspectives and Policy (AEPP)
ಪ್ರಕಟಣೆ ಆರ್ಡಿ ೪೨ ಎಲ್ಆರ್ಡಿ ೮೭ ಭಾಗ ೩

ಪ್ರಕಟಣೆ ಆರ್‌ಡಿ ೪೨ ಎಲ್ಆರ್‌ಡಿ ೮೭ ಭಾಗ ೩ ಕರ್ನಾಟಕ ಸರ್ಕಾರ ಆಗಸ್ಟ್ ೨ ೧೯೯೭ರಂದು ಬೆಂಗಳೂರಿನಲ್ಲಿ ಹೊರಡಿಸಿದ ಒಂದು ಪ್ರಕಟಣೆಯ ಭಾಗವಾಗಿತ್ತು ಮತ್ತು ಇದು ಕರ್ನಾಟಕದಲ್ಲಿ ಏಳು ಹೊಸ ಜಿಲ್ಲೆಗಳ ರಚನೆಯಾಗುವಲ್ಲಿ ಪರಿಣಮಿಸಿತು. ರಚನೆಯಾದ ಹೊಸ ಜಿಲ್ಲೆಗಳು
* ಚಾಮರಾಜನಗರ ಜಿಲ್ಲೆ ಮೈಸೂರು ಜಿಲ್ಲೆಯಿಂದ
* ದಾವಣಗೆರೆ ಜಿಲ್ಲೆ ಚಿತ್ರದುರ್ಗ, ಬಳ್ಳಾರಿ ಮತ್ತು ಶಿವಮೊಗ್ಗ ಜಿಲ್ಲೆಗಳಿಂದ
* ಬಾಗಲಕೋಟೆ ಜಿಲ್ಲೆ ಬಿಜಾಪುರ ಜಿಲ್ಲೆಯಿಂದ
* ಗದಗ ಜಿಲ್ಲೆ ಮತ್ತು ಹಾವೇರಿ ಜಿಲ್ಲೆಗಳು ಧಾರವಾಡ ಜಿಲ್ಲೆಯಿಂದ
* ಉಡುಪಿ ಜಿಲ್ಲೆ ದಕ್ಷಿಣ ಕನ್ನಡ ಜಿಲ್ಲೆಯಿಂದ
* ಕೊಪ್ಪಳ ಜಿಲ್ಲೆ ರಾಯಚೂರು ಜಿಲ್ಲೆಯಿಂದ

ಪ್ರಕಟಣೆಯಿಂದಾಗಿ ಕರ್ನಾಟಕವು ೨೭ ಅಧಿಕೃತ ಜಿಲ್ಲೆಗಳಲ್ಲಿ ರಾಜಕೀಯವಾಗಿ ವಿಭಜಿತವಾಗುವಲ್ಲಿ ಪರಿಣಮಿಸಿತು.

ವರ್ಗ:ಕರ್ನಾಟಕ

en:Notification RD 42 LRD 87 Part III
ಸಾಲ್ಸಾ ನೃತ್ಯ

ಸಾಲ್ಸಾ ಎಂಬುದು ಪಾಶ್ಚಾತ್ಯ ನೃತ್ಯ ಪ್ರಕಾರಗಳಲ್ಲಿ ಒಂದು.ಮೂಲತಃ ಆಫ್ರಿಕಖಂಡದ ಕೆರಿಬಿಯನ್ ದ್ವೀಪಸಮೂಹದಲ್ಲಿನ ಸ್ಪೇನ್ ಜನತೆಯಿಂದ ಉದ್ಭವಗೊಂಡ ಕಲೆಯಿದು.
ಸಾಮಾನ್ಯವಾಗಿ ಸಾಲ್ಸಾ ನೃತ್ಯವೆಂಬುದು ಗಂಡು,ಹೆಣ್ಣುಗಳಿಬ್ಬರೂ ಮಿಳಿತಗೊಂಡು ಪರಸ್ಪರರ ಭಾವನೆಗಳನ್ನು ವ್ಯಕ್ತಪಡಿಸುವ ಕಲೆಯಾಗಿದೆ.
thumb|200px|ಮೆಕ್ಸಿಕೊದಲ್ಲಿನ ಸಾಲ್ಸಾ ನೃತ್ಯ
thumb|240px|right|ರುಂಬಾ ನೃತ್ಯದ ದೃಶ್ಯ
ಸ್ಪಾನಿಷ್ ಭಾಷೆಯಲ್ಲಿ ಸಾಲ್ಸಾ ಅಂದರೆ (ಖಾರದ ರುಚಿಯಿರುವ)ಸಾಸ್ ಅಂತ ಅರ್ಥವಿದೆ.ರುಂಬಾ,ಮ್ಯಾಂಬೋ,ಚಾ-ಚಾ-ಚಾ ಮುಂತಾದವುಗಳು ಸಾಲ್ಸಾ ನೃತ್ಯದ ಒಳಪ್ರಕಾರಗಳಾಗಿವೆ.

ವರ್ಗ:ನೃತ್ಯ

fr:Salsa#La danse
ಬ್ರಹ್ಮಚೈತನ್ಯ ಮಹರಾಜ್

ಬ್ರಹ್ಮಚೈತನ್ಯರು (ಗೋಂದಾವಲೇಕರ ಮಹಾರಾಜ), ೧೮೪೫ರ 'ಮಾಘ ಶುದ್ಧ ದ್ವಾದಶಿಯಂದು' ಸಾತಾರಾ ಜಿಲ್ಲೆ, 'ಮಾನ್' ತಾಲೂಕಿನ 'ಗೋಂದಾವಲೆ'ಯಲ್ಲಿ ಜನಿಸಿದ ಒಬ್ಬ ಹಿಂದೂ ಸಂತರಾಗಿದ್ದರು. ಅವರ ಪೂರ್ವನಾಮ 'ಗಣಪತಿ' ಎಂದಾಗಿತ್ತು. ಇವರ ಮಹಿಮೆ ಅಪರಂಪಾರ. ಇವರು ಇದ್ದಲ್ಲೇ ಇದ್ದು ದೂರ ಇರುವ ಭಕ್ತನಿಗೆ ದರ್ಶನ ನೀಡಿದರು. ಒಂದು ಪಾವಿನ ಅನ್ನವ ಸಾವಿರ ಜನಗಳಿಗೆ ಉಣ್ಣಿಸಿದರು. ಇವರ ಶಿಷ್ಯ ವೃಂದದಲ್ಲಿ ಬ್ರಹ್ಮಾನಂದ ಮಹಾರಾಜರು. ಶ್ರೀ ಬ್ರಹ್ಮಚೈತನ್ಯರು ಶ್ರೀರಾಮನ ಪರಮ ಭಕ್ತರಾಗಿದ್ದರು ಮತ್ತು 'ಬ್ರಹ್ಮಚೈತನ್ಯ ರಾಮದಾಸಿ' ಎಂದು ಸಹಿ ಮಾಡುತ್ತಿದ್ದರು. ಸಾಮಾನ್ಯ ಜನರಿಗೆ ಅರ್ಹವಾಗುವಂತೆ ಆಡುಭಾಷೆಯಲ್ಲಿ ಶ್ರೀರಾಮನ ಬಗ್ಗೆ ಕವಿತೆಗಳನ್ನು ರಚಿಸಿ ಹಾಡಿದರು. ದೀನ ದಲಿತರ ಸೇವೆಯೇ ರಾಮನ ಸೇವೆಯೆಂದು ಅವರು ಭಾವಿಸಿದ್ದರು. ಅವರೆಲ್ಲಾ 'ಅಯೋಧ್ಯೆ'ಗೆ ಹೋಗಿ ರಾಮನ ದರ್ಶನ ಭಾಗ್ಯ ಪಡೆಯಲು ಸಾಧ್ಯವಾಗಿಲ್ಲವಾಗಿರುವುದರಿಂದ 'ಗೋಂದಾವಲೆ'ಯಲ್ಲೇ 'ಶ್ರೀರಾಮ ದೇವರ ಪ್ರತಿಷ್ಠಾಪನೆ' ಮಾಡಿದರು. ತಮ್ಮ ಆಯುಷ್ಯದ ಪ್ರತಿನಿಮಿಷದಲ್ಲೂ ರಾಮನ ಬಗ್ಗೆ ಹಾಡುತ್ತಲೇ ತಮ್ಮ ಜೀವನವನ್ನು ಕಳೆದರು. ಶ್ರೀರಾಮ ನಾಮದ ಮಹತ್ವಗಳನ್ನು ಜಗತ್ತಿಗೆ ಸಾರಿದರು. ಇಂದಿಗೂ ಗೋದಾವಲೆಯಲ್ಲಿ ದಿನದ ೨೪ ಗಂಟೆಯೂ 'ಶ್ರೀರಾಮನ ಅಖಂಡ ಭಜನೆ' ನಡೆಯುತ್ತಲೇ ಇರುತ್ತದೆ.
'ಶ್ರೀ ಕ್ಷೇತ್ರದ ಐತಿಹ್ಯ'

thumb|right|120px|'ಶ್ರೀ ಬ್ರಹ್ಮಚೈತನ್ಯ ಮಹರಾಜ್'
ಒಮ್ಮೆ 'ಬ್ರಹ್ಮಚೈತನ್ಯ ಮಹರಾಜರು', 'ತೀರ್ಥಯಾತ್ರೆ'ಗೆಂದು 'ನಮಿಷಾರಣ್ಯ'ಕ್ಕೆ ಹೊರಟಾಗ ದೇವಾಲಯದ ಶ್ರೀರಾಮನ ವಿಗ್ರಹದಿಂದ ಕಣ್ಣೀರು ಬರುತ್ತಿತ್ತಂತೆ. ಶ್ರೀರಾಮನಿಗೆ ಗುರುಗಳ ಬಗ್ಗೆ ಅಷ್ಟು ಪ್ರೇಮವಿತ್ತೆಂದು, 'ಸದ್ಗುರು ಚರಿತ್ರೆ' ವರ್ಣಿಸುತ್ತದೆ. ಗೋಂದಾವಲೆಗೆ ಹೋಗಿ ಶ್ರೀರಾಮನ ದರ್ಶನಮಾಡಿದ ಪ್ರತಿಯೊಬ್ಬರ ಜೀವನದಲ್ಲೂ ಮಹತ್ತರ ಬದಲಾವಣೆಯಾಗುತ್ತದೆಯೆಂದು ತಿಳಿದವರು ಹೇಳುತ್ತಾರೆ. ಯಾತ್ರಿಕರಿಗೆ ತಂಗಲು ಬಹಳ ಉತ್ತಮವಾದ 'ವಸತಿ ಸೌಕರ್ಯ'ಗಳನ್ನು ಕಲ್ಪಿಸಿದ್ದಾರೆ. ಈ 'ಶ್ರೀ ಕ್ಷೇತ್ರ'ದಲ್ಲಿ 'ಶ್ರೀ ಬ್ರಹ್ಮಚೈತನ್ಯ ಮಹಾರಾಜರ ಸಮಾಧಿ ಮಂದಿರ'ವಿದೆ.
'ಶ್ರೀ ಬ್ರಹ್ಮಚೈತನ್ಯ ಮಹರಾಜರ ಮಂದಿರ ಗೋಂದಾವಲೆ', ಬೆಂಗಳೂರು (ಶ್ರೀನಿವಾಸನಗರ), ಮತ್ತು ಹೆಬ್ಬಳ್ಳಿಯಲ್ಲಿ ಇವೆ. ದಿನ ನಿತ್ಯವೂ ಶ್ರೀ ರಾಮನ ನಾಮಸ್ಮರಣೆ ಈ ಮಂದಿರಗಳಲ್ಲಿ ನಡೆಯುತ್ತೆ.

ವರ್ಗ:ಹಿಂದೂ ಧರ್ಮದ ಸಂತರು
ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ

thumb|right|150px|ವಿಲ್‌ಹೆಲ್ಮ್ ರೆಂಟ್‌ಗನ್ (೧೮೪೫ – ೧೯೨೩)
ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯು (ಸ್ವೀಡನ್‌ನ ಭಾಷೆ - Nobelpriset i fysik) ಸ್ವೀಡನ್‌ನ ರಾಜವಂಶದ ವಿಜ್ಞಾನ ಅಕಾಡೆಮಿಯಿಂದ ವರ್ಷಕೊಮ್ಮೆ ನೀಡಲಾಗುತ್ತದೆ. ಅದು ಆಲ್‌ಫ್ರೆಡ್ ನೊಬೆಲ್‌ರ ಉಯಿಲಿನಿಂದ ೧೮೯೫ರಲ್ಲಿ ಸ್ಥಾಪಿತವಾದ ಐದು ನೊಬೆಲ್ ಪ್ರಶಸ್ತಿಗಳ ಪೈಕಿ ಒಂದು ಮತ್ತು ೧೯೦೧ರಿಂದ ನೀಡಲಾಗುತ್ತಿದೆ; ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ, ಸಾಹಿತ್ಯದಲ್ಲಿ ನೊಬೆಲ್ ಪ್ರಶಸ್ತಿ, ನೊಬೆಲ್ ಶಾಂತಿ ಪ್ರಶಸ್ತಿ, ಮತ್ತು ವೈದ್ಯಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಇತರ ಪ್ರಶಸ್ತಿಗಳು.

ಭೌತಶಾಸ್ತ್ರದ ಮೊದಲ ನೊಬೆಲ್ ಪ್ರಶಸ್ತಿಯನ್ನು ಜರ್ಮನಿಯ ವಿಲ್‌ಹೆಲ್ಮ್ ಕಾನ್ರಾಡ್ ರೆಂಟ್‌ಗನ್‌ರಿಗೆ "ಅಪೂರ್ವವಾದ ಕಿರಣಗಳ (ಅಥವಾ ಕ್ಷ-ಕಿರಣಗಳು) ಶೋಧನೆಯ ಮೂಲಕ ಅವರು ಸಲ್ಲಿಸಿದ ಅಸಾಮಾನ್ಯವಾದ ಸೇವೆಗಳ ಗೌರವಾರ್ಥವಾಗಿ" ನೀಡಲಾಗಿತ್ತು. ಪ್ರಶಸ್ತಿಯನ್ನು ಸ್ವೀಡನ್ ರಾಜಧಾನಿ ಸ್ಟಾಕ್‍ಹೋಮ್ ನಗರದಲ್ಲಿ ಆಲ್‌ಫ್ರೆಡ್ ನೊಬೆಲ್‌ರ ಸಾವಿನ ವಾರ್ಷಿಕೋತ್ಸವವಾದ ಡಿಸೆಂಬರ್ ೧೦ರಂದು ನೀಡಲಾಗುತ್ತದೆ. ೨೦೧೭ರವರೆಗೆ ೨೦೬ ವ್ಯಕ್ತಿಗಳು ಪುರಸ್ಕೃತರಾಗಿದ್ದಾರೆ.
೨೦೧೬ನೇ ಸಾಲಿನ ಭೌತಶಾಸ್ತ್ರ ಪ್ರಶಸ್ತಿ

*ಅತ್ಯಾಧುನಿಕ ಗಣಿತೀಯ ವಿಧಾನಗಳನ್ನು ಬಳಸಿ ಭಿನ್ನ ಹಂತಗಳಲ್ಲಿ ಭೌತವಸ್ತುಗಳ ಅಧ್ಯಯನದ ಸಾಧ್ಯತೆಯನ್ನು ಹೊರ ತಂದಿರುವ ವಿಜ್ಞಾನಿಗಳಿಗೆ 2016ನೇ ಸಾಲಿನ ಭೌತಶಾಸ್ತ್ರ ನೊಬೆಲ್ ಘೋಷಿಸಲಾಗಿದೆ.
*ಅಮೆರಿಕದ ವಿವಿಧ ವಿಶ್ವವಿದ್ಯಾಲಯಗಳಲ್ಲಿ ಸಂಶೋಧನೆ ನಡೆಸಿತ್ತಿರುವ ಮೂವರು ವಿಜ್ಞಾನಿಗಳಿಗೆ ಪ್ರಶಸ್ತಿ ಹಂಚಿಕೆಯಾಗಿದೆ.
*ವಿಜ್ಞಾನಿಗಳ ಪರಿಚಯ:
* ಡೇವಿಡ್‌ ಜೆ. ಥೌಲೆಸ್, ವಾಷಿಂಗ್ಟನ್ ವಿಶ್ವವಿದ್ಯಾಲಯ, ಅಮೆರಿಕ(ಪ್ರಶಸ್ತಿಯ ಅರ್ಧ ಭಾಗ)
*ಜನನ: 1934, ಬರ್ಸ್ಡನ್, ಯು.ಕೆ.
* ಎಫ್.ಡಂಕನ್ ಎಂ.ಹಲ್ಡೇನ್‌, ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯ, ಅಮೆರಿಕ
*ಜನನ: 1951, ಲಂಡನ್‌
* ಜೆ.ಮೈಕೆಲ್ ಕೋಸ್ಟೆರ್‌ಲಿಟ್ಸ್‌, ಬ್ರೌನ್‌ ವಿಶ್ವವಿದ್ಯಾಲಯ, ಅಮೆರಿಕ
*ಜನನ: 1942, ಅಬೆರ್ದಿನ್‌, ಯು.ಕೆ
*ಸಂಶೋಧನೆ: ಭಿನ್ನ ಹಂತಗಳಲ್ಲಿ ಆಕೃತಿಯ ಜ್ಯಾಮಿತೀಯ ಲಕ್ಷಣಗಳನ್ನು ಅಧ್ಯಯನ ಮಾಡುವುದಕ್ಕೆ ಸಂಬಂಧಿಸಿದಂತೆ (ಟೊಪಾಲಜಿಕಲ್ ಫೇಸ್‌) ಭೌತವಸ್ತು ಹಾಗೂ ಪರಿವರ್ತನೆ ಗಳ ಸೈದ್ಧಾಂತಿಕ ಸಂಶೋಧನೆಗಾಗಿ ಭೌತಶಾಸ್ತ್ರ ನೊಬೆಲ್‌ ಘೋಷಿಸಲಾಗಿದೆ.
ಬಾಹ್ಯ ಸಂಪರ್ಕಗಳು

* "All Nobel Laureates in Physics" - Index webpage on the official site of the Nobel Foundation.
* "The Nobel Prize Award Ceremonies" – Official hyperlinked webpage of the Nobel Foundation.
* "The Nobel Prize in Physics" - Official webpage of the Nobel Foundation.
* "The Nobel Prize Medal for Physics and Chemistry" – Official webpage of the Nobel Foundation.
ನೋಡಿ

*ನೊಬೆಲ್ ಪ್ರಶಸ್ತಿ
*೨೦೦೯ ರ ನೋಬೆಲ್ ಪ್ರಶಸ್ತಿ ವಿಜೇತರು
*ಭೌತಶಾಸ್ತ್ರ
ಉಲ್ಲೇಖಗಳು

ವರ್ಗ:ನೊಬೆಲ್ ಪ್ರಶಸ್ತಿ
*
ಬಂಡವಾಳ ಪಟ್ಟಿ

ಹಣಕಾಸಿನಲ್ಲಿ, ಬಂಡವಾಳ ಪಟ್ಟಿಯು ಸಂಸ್ಥೆಗಳು ಅಥವಾ ಒಬ್ಬ ವ್ಯಕ್ತಿ ಖಾಸಗಿಯಾಗಿ ಹೊಂದಿರುವ ಹೂಡಿಕೆಗಳ ಒಂದು ಅಂದಾಜಿನ ಮಿಶ್ರಣ ಅಥವಾ ಸಂಗ್ರಹ. ಬಂಡವಾಳ ಪಟ್ಟಿಯನ್ನು ಹೊಂದಿರುವುದು ಬಹುಹೂಡಿಕೆ (ಡಿವರ್ಸಫಿಕೇಶನ್) ಎಂದು ಕರೆಯಲಾಗುವ ಒಂದು ಹಣಹೂಡಿಕೆ ತಂತ್ರ ಮತ್ತು ನಷ್ಟವನ್ನು ಮಿತಿಯಲ್ಲಿಡುವ ತಂತ್ರದ ಒಂದು ಭಾಗವಾಗಿದೆ. ಹಲವಾರು ಆಸ್ತಿಗಳನ್ನು ಹೊಂದಿರುವುದರಿಂದ, ನಷ್ಟಗಳ ಕೆಲವೊಂದು ಪ್ರಕಾರಗಳನ್ನು (ವಿಶೇಷವಾಗಿ ನಿರ್ದಿಷ್ಟ ನಷ್ಟ) ಕಡಿಮೆ ಮಾಡಬಹುದು.

ವರ್ಗ:ಹಣಹೂಡಿಕೆ
ವರ್ಗ:ವಾಣಿಜ್ಯ ಹಾಗು ವ್ಯಾಪಾರ


pl:Efektywny portfel
pt:Portfólio
sv:Portfolio
ವಾಯುಭಾರ ಕುಸಿತ

thumb|right|175px|ಐಸ್ಲ್ಯಾಂಡ್ ಬಳಿ ಒಂದು ವಾಯುಭಾರ ಕುಸಿತ ಹೊಂದಿರುವ ಪ್ರದೇಶ.
ವಾಯುಭಾರ ಕುಸಿತವು ಭೂಮಿಯ ಒಂದು ಭಾಗದಲ್ಲಿ ವಾಯುಭಾರವು ಸುತ್ತಲಿನದಕ್ಕಿಂತ ಕಡಿಮೆ ಇರುವ ಪರಿಸ್ಥಿತಿ. ಹವಾಮಾನದಲ್ಲಿ ಆಗುವ ಬದಲಾವಣೆಗಳು ವಾಯುಭಾರ ಕುಸಿತ ಹಾಗೂ ಚಂಡಮಾರುತಕ್ಕೆ ಮೂಲ ಕಾರಣ. ಸಮುದ್ರದ ಮೇಲ್ಮೈನಲ್ಲಿ ಉಂಟಾಗುವ ವ್ಯತ್ಯಾಸಗಳು, ವಾತಾವರಣದಲ್ಲಿ ಗಾಳಿಯ ಒತ್ತಡದಲ್ಲಿ ಉಂಟಾಗುವ ಏರುಪೇರಿನಿಂದ ಪ್ರಬಲವಾದ ಸುಂಟರಗಾಳಿ ಮೇಲೇಳುತ್ತದೆ. ಸಮುದ್ರಮಟ್ಟದಿಂದ ಇದು ಗಂಟೆಗೆ ೨೦೦ರಿಂದ ೨೦೦೦ ಕಿ.ಮೀ. ವೇಗದಲ್ಲಿ ತೀಕ್ಷ್ಣವಾಗಿ ಬೀಸುತ್ತದೆ. ವಾಯುಭಾರ ಕುಸಿತದಿಂದ ಮಳೆ ಮೋಡಗಳೆಲ್ಲ ತೇಲಿಬಂದು ಸಾಮಾನ್ಯಕ್ಕಿಂತ ಅಧಿಕ ಮಳೆ ಸುರಿಯುತ್ತದೆ. ಈ ಗಾಳಿ ಯಾವ ದಿಕ್ಕಿಗೆ ಬೀಸುತ್ತದೋ ಅತ್ತ ಮಳೆ ಮೋಡಗಳು ಚದುರಿಹೋಗಿ ಮಳೆಯನ್ನು ಸುರಿಸುತ್ತವೆ. ಒಮ್ಮೊಮ್ಮೆ ಹಲವು ದಿನಗಳ ಕಾಲ ಗಾಳಿಯ ವೇಗ ಒಂದೇ ದಿಕ್ಕಿನಲ್ಲಿ ನೆಲೆನಿಲ್ಲುವುದೂ ಉಂಟು. ಮಳೆಯ ಮಾರುತಗಳು ಆರಂಭವಾಗುವ ಸಮಯದಲ್ಲೇ ಗಾಳಿಯ ವೇಗವೂ ಹೆಚ್ಚಿರುತ್ತದೆ. ಇಂತಹ ಸಮಯದಲ್ಲೇ ವಾಯುಭಾರ ಕುಸಿತ ಹೆಚ್ಚಾಗಿ ಸಂಭವಿಸುತ್ತದೆ.

ವರ್ಗ:ಹವಾಮಾನ
ವರ್ಗ:ಚಂಡಮಾರುತಗಳು
ನಾದೋಪಾಸನ

'ಮುಂಬೈನ ಕರ್ನಾಟಕ ಸಂಘದ ಮುಖಪತ್ರಿಕೆ' ಯಾದ, 'ಸ್ನೇಹಸಂಬಂಧ,' ದಲ್ಲಿ ನಿರಂತರವಾಗಿ, 'ನಾದೋಪಾಸನ' ಯೆಂಬ ಶೀರ್ಷಿಕೆಯ ಅಡಿಯಲ್ಲಿ 'ಶ್ರೀಮತಿ.ಶ್ಯಾಮಲಾ ಪ್ರಕಾಶ್,' ರವರ ಲೇಖನಿಯಿಂದ ಮೂಡಿಬರುತ್ತಿರುವ, ಶಾಸ್ತ್ರೀಯ ಸಂಗೀತ ವಲಯದಲ್ಲಿ ದಾಖಲಿಸಲು ಯೋಗ್ಯವಾದ ಮೌಲಿಕ ಲೇಖನಗಳು ಅಭಿನಂದನಾರ್ಹವಾಗಿವೆ. ಅವರು ಕರ್ನಾಟಕದ ಹಲವು ಶಾಸ್ತ್ರೀಯ ಸಂಗೀತದ, ದಿಗ್ಗಜರ ಪರಿಚಯಾತ್ಮಕ ಲೇಖನಗಳನ್ನು ಆಯ್ದುಕೊಂಡು ಪ್ರಸ್ತುತಪಡಿಸುತ್ತಾ ಬಂದಿದ್ದಾರೆ. ಪ್ರತಿಸಂಚಿಕೆಯಲ್ಲೂ ಯಾವುದಾದರು ಮೇರು ವ್ಯಕ್ತಿಗಳ ಬಗ್ಗೆ ಸುಂದರ, ಮಾಹಿತಿಪೂರ್ಣ ಲೇಖನಗಳ ಮಾಲೆಗಳು ಹೊರಬಂದಿವೆ.
ಈ ವಿದ್ವತ್ಪೂರ್ಣ ಲೇಖನಗಳು ಸಂಗೀತ ಕ್ಷೇತ್ರದ ಹಲವಾರು ಮುಖಗಳನ್ನು ವಿಶ್ಲೇಷಣೆ ಮಾಡುವುದರ ಜೊತೆಗೆ, ಸ್ವತಃ ವಿದುಷಿಯಾಗಿರುವ ಶ್ಯಾಮಲಮ್ಮನವರು ಕೆಲವಾರು ಹೊಸ ವೈಚಾರಿಕ ನೆಲೆಗಳನ್ನೂ ಪರಿಚಯಿಸಿದ್ದಾರೆ. ಈ ಲೇಖನಗಳ ತಯಾರಿಯಲ್ಲಿ ಅವರು ತೋರಿಸುವ ಆಸ್ತೆ, ಅನುಕರಣೀಯವಾಗಿದೆ. ದೂರವಾಣಿಯಲ್ಲಿ ತಮ್ಮ ಲೇಖನಕ್ಕೆ ಬೇಕಾದ ಎಲ್ಲಾ ಸಾಮಗ್ರಿಗಳನ್ನೂ ಒತ್ತಟ್ಟಿಗೆ ಇಟ್ಟುಕೊಂಡನಂತರವೇ, ಅದು ಅವರ ಮೂಸೆಯಲ್ಲಿ 'ಭಟ್ಟಿ'ಗೆ ಸಿದ್ಧವಾಗುತ್ತದೆ.
* (ಗಂಗಜ್ಜಿ), ಡಾ.ಗಂಗೂಬಾಯಿ ಹಾನಗಲ್,
* (ಪಟ್ಟಮ್ಮಾಳ್ ಅಜ್ಜಿ) ವಿದುಷಿ, ಡಿ. ಕೆ. ಪಟ್ಟಮ್ಮಾಳ್,ರ ಬಗೆಗೆ ಬರೆದ ಲೇಖನಗಳು, ಯಾವುದಾದರೂ ಪಠ್ಯಪುಸ್ತಕಕ್ಕೆ ಸೇರಿಸಬಹುದಾದ, ಮಾಹಿತಿಪೂರ್ಣ ಲೇಖನಗಳೆಂದು ಹೆಸರು ಗಳಿಸಿವೆ.
* ಶ್ಯಾಮಲಾರ ಪ್ರಕಾಶ್ ರವರ, ಚೊಚ್ಚಿಲ ಧ್ವನಿಮುದ್ರಿಕೆ,* 'ಕೃಷ್ಣಂವಂದೇ ಯನ್ನು ಪದ್ಮಭೂಷಣ,ಖ್ಯಾತ ಸಿತಾರ್ ವಾದಕ, 'ಉಸ್ತಾದ್ ಅಬ್ದುಲ್ ಹಲೀಂ ಜಾಫರ್ ಖಾನ್' ರವರು ಬಿಡುಗಡೆಮಾಡಿದರು.
* ಶ್ಯಾಮಲಾ ಪ್ರಕಾಶ್ ರವರ, ಚೊಚ್ಚಿಲ ನಾದೋಪಾಸನ ಸಮಗ್ರ ಕೃತಿಯ ಬಿಡುಗಡೆಯಾಯಿತು.
* ನಾದೋಪಾಸನ ೨೦೧೬ ರಲ್ಲಿ ರಚಿಸಿದ ಕೃತಿ. 'ಭಾರತೀಯ ಭಾಷಾ ಅಧ್ಯಯನ ಕೇಂದ್ರ,ಪ್ರಶಸ್ತಿ ವಿಜೇತೆ'.
ಉಲ್ಲೇಖಗಳು


ವರ್ಗ:ಸಂಗೀತ
ವರ್ಗ:ಪತ್ರಿಕೋದ್ಯಮ